Kappel-Grafenhausen

Kabbl-Groffehüüse (dt. Kappel-Grafenhausen) isch e Gmai im Ortenaugrais z Bade-Wirtteberig. Si het 5246 Iiwohner (Stand: 31. Dezember 2024). Geografi Kabbl litt an dr Elz am Rand vu dr Rhiiaüe uf em Hochstade vum Rhii. Dr grescht Dail vun dr Rhiiaüe ghert zue dr elsässische Stadt Rhinài (lueg gmaifrei Biet Rhinài. Groffehüüse litt eschtlig vu Kabbl in Richtung Aüdobahn (A 5). Derzue ghert zue dr Gmai noch e Exklave im Wald am owere Änd vum Minschterdal eschtlig vu Äddeneminschder. Dr Bann bstoht us 57,2 % Landwirtschaftsflechi, 28,9 % Wald, 10 % Sidlungsflechi un 3,8 % sunschtiger Flechi. Zwische Kabbl un em Rhii litt s Natürschutzgebiet Dauwergieße. Nochbergmaine sin Schwaanai im Norde, d Stadt Mohlburig im Oschte, d Stadt Äddene im Sidoschte, Rinsä un Ruäscht im Side un s gmaifrei Biet Rhinài un d elsässisch Gmai Rhinài im Weschte. Um d Exklave im Schwarzwald lige d Gmaine Äddene, Rinsä un Schudderdoal. Gmaindsgliiderung Zue Kabbl-Groffehüüse ghere d Ortsdail Kabbl (dt. 'Kappel') un Groffähuusä (dt. 'Grafenhausen'). Woppe vun dr Ortsdail Gschicht Kabbl-Groffehüüse isch entstande am 1. Juli 1974 dur dr Zämmeschluss vu dr Gmaine Kabbl un Groffehüüse. Kabbl isch zum erschte Mol gnännt worre anne 1266, Groffehüüse anne 1111. Verwaltung Kabbl-Groffehüüse het mit dr Stedt Äddene un Mohlburig un dr Gmaine Ringsä un Ruäscht e Verwaltungsgmainschaft verinbart. Dr Burgermaischter vun Kabbl-Groffehüüse isch dr Jochen Paleit (sitt 2008). Gmairot Ergebnis vun dr Kommunalwahl vum 26. Mai 2019: Kültüür un Boiwärk Katholischi Pfarrkirch St. Cyprian und Justina z Kabbl (1730–1733, umboie 1826–1828) Katholischi Pfarrkirch St. Jakobus z Groffähuusä (1787–1789) Elmihli Groffehüüse (17. Jh.) mit eme klaine Büüremuseum Bildung Dauwergieße-Schuel Kabbl (Grund- un Haüptschuel) Ferdinand-Ruska-Schuel Groffehüüse (Grund- un Haüptschuel) Dialäkt Dr Dialäkt vun Kabbl-Groffehüüse ghert zum Owerrhinalemannisch. Literatür Michael Joseph Hennig: Geschichte des Landkapitels Lahr, Lahr 1893 (Neudruck, Osnabrück 1983). Albert Köbele: Ortssippenbuch Grafenhausen, 2. Auflage, Lahr-Dinglingen: Interessengemeinschaft Badischer Ortssippenbücher, 1971 (= Badische Ortssippenbücher 25), Bearbeiteter Zeitraum 1680–1970. Albert Köbele: Ortssippenbuch Kappel am Rhein, 2. Auflage, Lahr-Dinglingen: Interessengemeinschaft Badischer Ortssippenbücher, 1991 (= Badische Ortssippenbücher 4), Bearbeiteter Zeitraum 1699–1968. Tobias F. Korta: Kappel am Rhein im Mittelalter. Unter Berücksichtigung von Grafenhausen und Alt-Rhinau, Ettlingen 2018. Claus Leser: Kappeler Geschichte, Kappel-Grafenhausen 1983. Weblink Offiziälli Websyte Arbeitskreis Historie Kappel-Grafenhausen Füeßnote